KOMISSION DELEGOITU ASETUS (EU) 2021/2305,

annettu 21 päivänä lokakuuta 2021,

asetuksen (EU) 2017/625 täydentämisestä säännöillä siitä, missä tapauksissa ja millä edellytyksin luonnonmukaiset tuotteet ja siirtymävaiheen tuotteet vapautetaan virallisesta valvonnasta rajatarkastusasemilla, tällaisten tuotteiden virallisen valvonnan suorittamispaikasta sekä komission delegoitujen asetusten (EU) 2019/2123 ja (EU) 2019/2124 muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 48 artiklan h alakohdan, 51 artiklan 1 kohdan a alakohdan, 53 artiklan 1 kohdan a ja e alakohdan ja 77 artiklan 1 kohdan k alakohdan,

sekä katsoo seuraavaa:

(1) Virallinen valvonta, joka suoritetaan jäsenvaltioissa Euroopan parlamentin ja neuvoston asetuksen (EU) 2018/848 (2) 45 artiklan 5 kohdan nojalla unionin markkinoille luonnonmukaisina tuotteina tai siirtymäkauden tuotteina saatettaviksi tarkoitettujen tuotteiden tuontia koskevien edellytysten ja toimenpiteiden noudattamisen todentamiseksi, on suoritettava rajatarkastusasemilla asetuksen (EU) 2017/625 47 artiklan 1 kohdan mukaisesti.

(2) Asetuksen (EU) 2017/625 47 artiklan 1 kohdassa täsmennetään ne kolmansista maista unioniin tulevien eläinten ja tavaroiden luokat, joille toimivaltaisten viranomaisten on suoritettava virallinen valvonta sillä rajatarkastusasemalla, joka on niiden ensimmäinen saapumispaikka unionissa. Asetuksen (EU) 2018/848 45 artiklan 5 kohdassa tarkoitetut luonnonmukaiset tuotteet ja siirtymävaiheen tuotteet kuuluvat asetuksen (EU) 2017/625 47 artiklan 1 kohdan f alakohdassa tarkoitettuihin eläinten ja tavaroiden luokkiin asetuksen (EU) 2018/848 mainitun säännöksen nojalla. Asetuksen (EU) 2017/625 47 artiklan 1 kohdan f alakohdassa tarkoitettuihin eläinten ja tavaroiden luokkiin voi lisäksi kuulua luonnonmukaisia tuotteita ja siirtymävaiheen tuotteita myös sellaisten mainitussa säännöksessä tarkoitettujen säädösten tai sääntöjen nojalla, jotka ovat muita kuin asetuksen (EU) 2018/848 45 artiklan 5 kohta. Asetuksen (EU) 2017/625 47 artiklan 1 kohdan a–e alakohdassa tarkoitettuihin eläinten ja tavaroiden luokkiin voi vastaavasti kuulua luonnonmukaisia tuotteita ja siirtymävaiheen tuotteita, jos ne ovat asianomaisten vaatimusten mukaisia.

(3) Eläimet ja tavarat, joista aiheutuu vähäinen riski tai joista ei aiheudu erityistä riskiä, voidaan asetuksen (EU) 2017/625 48 artiklan h alakohdan mukaisesti vapauttaa virallisesta valvonnasta rajatarkastusasemilla. Asetuksen (EU) 2017/625 3 artiklan 24 kohdassa määritellään ”riski” suhteessa ihmisten, eläinten tai kasvien terveyteen, eläinten hyvinvointiin tai ympäristöön mutta ei suhteessa elintarvikkeiden laatuun. Voidaan katsoa, että unioniin tulevista luonnonmukaisista tuotteista ja siirtymävaiheen tuotteista aiheutuu vähäinen riski tai ei aiheudu erityistä riskiä ihmisten, eläinten ja kasvien terveydelle, eläinten hyvinvoinnille tai ympäristölle, jos ne eivät kuulu niihin eläinten ja tavaroiden luokkiin, joille suoritetaan virallista valvontaa rajatarkastusasemilla asetuksen (EU) 2017/625 47 artiklan 1 kohdan a–e alakohdan nojalla, tai asetuksen (EU) 2017/625 47 artiklan 1 kohdan f alakohdassa tarkoitettuihin eläinten ja tavaroiden luokkiin, joiden unioniin tuloa koskevat edellytykset tai toimenpiteet on vahvistettu asetuksen (EU) 2017/625 126 tai 128 artiklassa tai mainitun asetuksen 1 artiklan 2 kohdan a–h ja j alakohdassa tarkoitettujen sääntöjen mukaisesti, joissa edellytetään, että kyseisten edellytysten tai toimenpiteiden noudattaminen on varmistettava eläinten tai tavaroiden tullessa unioniin. Sen vuoksi tällaiset tuotteet on asianmukaista vapauttaa virallisesta valvonnasta rajatarkastusasemilla.

(4) Niiden luonnonmukaisten tuotteiden ja siirtymävaiheen tuotteiden, jotka on tarkoitus saattaa unionin markkinoille ja jotka on vapautettu virallisesta valvonnasta rajatarkastusasemilla tämän asetuksen mukaisesti, virallinen valvonta olisi suoritettava paikassa, jossa luovutus vapaaseen liikkeeseen unionissa tapahtuu. Jäsenvaltioiden olisi annettava komissiolle tiedoksi paikat, joissa luovutus vapaaseen liikkeeseen tapahtuu ja valvonta suoritetaan. Komission olisi pidettävä ajan tasalla asetuksen (EU) 2017/625 133 artiklan 4 kohdassa tarkoitetussa Traces-järjestelmässä (Trade Control and Expert System) oleva luettelo paikoista, joissa luovutus vapaaseen liikkeeseen unionissa tapahtuu.

(5) Komission delegoidussa asetuksessa (EU) 2019/2123 (3) mahdollistetaan se, että rajatarkastusasemien toimivaltaiset viranomaiset sallivat tunnistustarkastusten ja fyysisten tarkastusten suorittamisen muussa valvontapisteessä kuin rajatarkastusasemalla, kun kyseessä ovat asetuksen (EU) 2017/625 47 artiklan 1 kohdan c ja e alakohdassa tarkoitettujen kasvien, kasvituotteiden ja muiden tavaroiden lähetykset sekä muiden kuin eläinperäisten elintarvikkeiden ja rehujen lähetykset, joihin sovelletaan mainitun asetuksen 47 artiklan 1 kohdan d, e ja f alakohdassa tarkoitetuissa säädöksissä säädettyjä toimenpiteitä. Delegoidussa asetuksessa (EU) 2019/2123 mahdollistetaan myös se, että toimivaltaiset viranomaiset voivat tehdä Euroopan parlamentin ja neuvoston asetuksen (EU) 2016/2031 (4) 72 artiklan 1 kohdassa ja 74 artiklan 1 kohdassa tarkoitettujen kasvien, kasvituotteiden ja muiden tavaroiden lähetysten asiakirjatarkastuksia etäällä rajatarkastusasemasta. Delegoitua asetusta (EU) 2019/2123 ei kuitenkaan sovelleta asetuksen (EU) 2017/625 47 artiklan 1 kohdan c ja e alakohdassa tarkoitettujen kasvien, kasvituotteiden ja muiden tavaroiden lähetyksiin, jos ne ovat sellaisia luonnonmukaisia tuotteita tai siirtymävaiheen tuotteita, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla.

(6) Delegoidun asetuksen (EU) 2019/2123 soveltamisalaa on tarpeen laajentaa, jotta voitaisiin varmistaa sen soveltaminen asetuksen (EU) 2017/625 47 artiklan 1 kohdan c ja e alakohdassa tarkoitettujen kasvien, kasvituotteiden ja muiden tavaroiden lähetyksiin, jotka ovat sellaisia luonnonmukaisia tuotteita tai siirtymävaiheen tuotteita, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla. Lisäksi delegoidussa asetuksessa (EU) 2019/2123 olisi vahvistettava säännökset siitä, missä tapauksissa ja millä edellytyksin tunnistustarkastuksia ja fyysisiä tarkastuksia voidaan tehdä muussa valvontapisteessä kuin rajatarkastusasemalla tiettyjen tuotteiden lähetyksille, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla.

(7) Rajatarkastusasemien toimivaltaisten viranomaisten olisi unioniin tulevien eläinten ja tavaroiden nopean käsittelyn edistämiseksi voitava komission delegoidun asetuksen (EU) 2019/2124 (5) II luvun mukaisesti sallia asetuksen (EU) 2017/625 47 artiklan 1 kohdan c ja e alakohdassa tarkoitettujen kasvien, kasvituotteiden ja muiden tavaroiden lähetysten jatkokuljetus lopulliseen määräpaikkaan, ennen kuin laboratorioanalyysien ja -testien tulokset ovat saatavilla, myös silloin kun tällaiset tavarat ovat luonnonmukaisia tuotteita tai siirtymävaiheen tuotteita, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla.

(8) Sen vuoksi delegoituja asetuksia (EU) 2019/2123 ja (EU) 2019/2124 olisi muutettava.

(9) Tätä asetusta olisi selkeyden ja oikeusvarmuuden vuoksi sovellettava asetuksen (EU) 2018/848 soveltamisen alkamispäivästä,

ON HYVÄKSYNYT TÄMÄN ASETUKSEN:

1 artikla Kohde Tässä asetuksessa vahvistetaan säännöt, jotka koskevat a) sitä, missä tapauksissa ja millä edellytyksin tietyt unioniin tulevat luonnonmukaiset tuotteet ja siirtymävaiheen tuotteet, joista aiheutuu vähäinen riski tai joista ei aiheudu erityistä riskiä ihmisten, eläinten ja kasvien terveydelle, eläinten hyvinvoinnille tai ympäristölle, vapautetaan virallisesta valvonnasta, jolla rajatarkastusasemilla todennetaan luonnonmukaista tuotantoa ja luonnonmukaisten tuotteiden merkintöjä koskevien sääntöjen noudattaminen; b) paikkaa, jossa a alakohdassa tarkoitettujen tuotteiden, jotka on tarkoitus saattaa unionin markkinoille, virallinen valvonta on suoritettava; ja c) delegoitujen asetusten (EU) 2019/2123 ja (EU) 2019/2124 muuttamista.

2 artikla Määritelmät Tässä asetuksessa tarkoitetaan: 1. ’luonnonmukaisella tuotteella’ asetuksen (EU) 2018/848 3 artiklan 2 kohdassa määriteltyä tuotetta; 2. ’siirtymävaiheen tuotteella’ asetuksen (EU) 2018/848 3 artiklan 7 kohdassa määriteltyä tuotetta.

3 artikla Rajatarkastusasemilla suoritettavasta virallisesta valvonnasta vapautetut luonnonmukaiset tuotteet ja siirtymävaiheen tuotteet Seuraavat unioniin tulevat luonnonmukaiset tuotteet ja siirtymävaiheen tuotteet vapautetaan virallisesta valvonnasta rajatarkastusasemalla, joka on ensimmäinen saapumispaikka unionissa: a) muut kuin asetuksen (EU) 2017/625 47 artiklan 1 kohdan a–e alakohdassa tarkoitettuihin eläinten ja tavaroiden luokkiin kuuluvat luonnonmukaiset tuotteet ja siirtymävaiheen tuotteet; ja b) luonnonmukaiset tuotteet ja siirtymävaiheen tuotteet, jotka kuuluvat asetuksen (EU) 2017/625 47 artiklan 1 kohdan f alakohdassa tarkoitettuun eläinten ja tavaroiden luokkaan ja jotka ovat muita kuin niitä, joiden unioniin tuloa koskevat edellytykset tai toimenpiteet on vahvistettu asetuksen (EU) 2017/625 126 tai 128 artiklan mukaisesti hyväksytyillä säädöksillä tai mainitun asetuksen 1 artiklan 2 kohdan a–h ja j alakohdassa tarkoitettujen sääntöjen mukaisesti.

4 artikla Paikka, jossa rajatarkastusasemilla suoritettavasta virallisesta valvonnasta vapautettujen luonnonmukaisten tuotteiden ja siirtymävaiheen tuotteiden virallinen valvonta suoritetaan 1. Kun kyseessä ovat 3 artiklassa tarkoitetut luonnonmukaiset tuotteet ja siirtymävaiheen tuotteet, jotka on tarkoitus saattaa unionin markkinoille, toimivaltaisen viranomaisen on suoritettava virallinen valvonta paikassa, jossa luovutus vapaaseen liikkeeseen tapahtuu siinä jäsenvaltiossa, jossa lähetys luovutetaan vapaaseen liikkeeseen unionissa. 2. Jäsenvaltion on ilmoitettava komissiolle paikat, joissa luovutus vapaaseen liikkeeseen tapahtuu ja joissa toimivaltaiset viranomaiset suorittavat virallisen valvonnan 1 kohdan mukaisesti, sekä näiden paikkojen nimet, osoitteet ja yhteystiedot. Komissio pitää Traces-järjestelmässä (Trade Control and Expert System) ajan tasalla luetteloa paikoista, joissa luovutus vapaaseen liikkeeseen unionissa tapahtuu. 3. Jäsenvaltioiden on varmistettava, että 1 kohdassa tarkoitetuilla sen paikan, jossa luovutus vapaaseen liikkeeseen tapahtuu, toimivaltaisilla viranomaisilla on tarvittava tekniikka ja välineet, joita Traces-järjestelmän tehokas toiminta edellyttää.

5 artikla Delegoidun asetuksen (EU) 2019/2123 muuttaminen Muutetaan delegoitu asetus (EU) 2019/2123 seuraavasti: 1) Muutetaan 1 artiklan 1 kohta seuraavasti: a) Muutetaan a alakohta seuraavasti: i) Lisätään i a alakohta seuraavasti: ”ia) edellä i alakohdassa tarkoitettujen kasvien, kasvituotteiden ja muiden tavaroiden lähetykset, joille suoritetaan virallista valvontaa rajatarkastusasemilla Euroopan parlamentin ja neuvoston asetuksen (EU) 2018/848 (*) 45 artiklan 5 kohdan nojalla; (*) Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).”" ii) Korvataan ii alakohta seuraavasti: ”ii) muiden kuin eläinperäisten elintarvikkeiden ja rehujen lähetykset, joihin sovelletaan asetuksen (EU) 2017/625 47 artiklan 1 kohdan d, e ja f alakohdassa tarkoitetuissa säädöksissä säädettyjä toimenpiteitä, mukaan lukien ne, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla;” b) korvataan b alakohta seuraavasti: ”b) seuraavien lähetysten asiakirjatarkastuksia etäällä rajatarkastusasemasta: i) asetuksen (EU) 2016/2031 72 artiklan 1 kohdassa ja 74 artiklan 1 kohdassa tarkoitetut kasvit, kasvituotteet ja muut tavarat; ii) edellä i alakohdassa tarkoitetut kasvit, kasvituotteet ja muut tavarat, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla.” 2) Lisätään ennen I lukua 1 a artikla seuraavasti: ”1 a artikla Määritelmät Tässä asetuksessa tarkoitetaan: 1. ’elintarvikkeiden ja rehujen turvallisuutta koskevilla tarkastuksilla’ asetuksen (EU) 2017/625 1 artiklan 2 kohdan a ja c alakohdassa tarkoitettujen sääntöjen noudattamisen todentamiseksi suoritettavaa virallista valvontaa; 2. ’kasvien terveystarkastuksilla’ asetuksen (EU) 2017/625 1 artiklan 2 kohdan g alakohdassa tarkoitettujen sääntöjen noudattamisen todentamiseksi suoritettavaa virallista valvontaa; 3. ’luonnonmukaisuutta koskevilla tarkastuksilla’ komission delegoidun asetuksen (EU) 2021/2306 (*) 6 artiklan 1 kohdassa tarkoitettua virallista valvontaa. (*) Komission delegoitu asetus (EU) 2021/2306, annettu 21 päivänä lokakuuta 2021, Euroopan parlamentin ja neuvoston asetuksen (EU) 2018/848 täydentämisestä virallista valvontaa koskevilla säännöillä unioniin tuotaviksi tarkoitettujen luonnonmukaisten tuotteiden ja siirtymävaiheen tuotteiden lähetysten sekä tarkastussertifikaatin osalta (EUVL L 461, 27.12.2021, s. 13).”" 3) Muutetaan 2 artikla seuraavasti: a) Korvataan 1 kohdan johdantokappale seuraavasti: ”Tunnistustarkastukset ja fyysiset tarkastukset elintarvikkeiden ja rehujen turvallisuutta sekä kasvintuhoojien vastaisia suojatoimenpiteitä koskevien unionin sääntöjen noudattamisen todentamiseksi voidaan suorittaa muussa valvontapisteessä kuin rajatarkastusasemalla, jos seuraavat edellytykset täyttyvät:” b) Lisätään 4 kohta seuraavasti: ”4. Toimivaltaiset viranomaiset voivat suorittaa seuraavaa virallista valvontaa CHED-asiakirjassa mainitussa valvontapisteessä, joka on muu kuin rajatarkastusasema, paitsi silloin kun delegoidun asetuksen (EU) 2021/2306 5 artiklassa tarkoitetun tarkastussertifikaatin, jäljempänä ’tarkastussertifikaatti’, kohdassa 30 on rastitettu valintaruutu ”Lähetystä ei voida luovuttaa vapaaseen liikkeeseen”: a) kasvien terveystarkastukset tunnistustarkastuksina ja fyysisinä tarkastuksina tämän asetuksen 1 artiklan 1 kohdan a alakohdan i a alakohdassa tarkoitettujen kasvien, kasvituotteiden ja muiden tavaroiden lähetyksille; b) elintarvikkeiden ja rehujen turvallisuutta koskevat tarkastukset tunnistustarkastuksina ja fyysisinä tarkastuksina tämän asetuksen 1 artiklan 1 kohdan a alakohdan ii alakohdassa tarkoitettujen muiden kuin eläinperäisten elintarvikkeiden ja rehujen lähetyksille, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla.” 4) Lisätään 2 a artikla seuraavasti: ”2 a artikla Edellytykset luonnonmukaisuutta koskevien tarkastusten tekemiselle tunnistustarkastuksina ja fyysisinä tarkastuksina muussa valvontapisteessä kuin rajatarkastusasemalla tiettyjen tuotteiden lähetyksille, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla 1. Toimivaltaiset viranomaiset voivat tehdä luonnonmukaisuutta koskevia tarkastuksia tunnistustarkastuksina ja fyysisinä tarkastuksina 1 artiklan 1 kohdan a alakohdan i a alakohdassa tarkoitettujen kasvien, kasvituotteiden ja muiden tavaroiden lähetyksille sekä 1 artiklan 1 kohdan a alakohdan ii alakohdassa tarkoitettujen muiden kuin eläinperäisten elintarvikkeiden ja rehujen lähetyksille, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla, tarkastussertifikaatissa mainitussa muussa valvontapisteessä kuin rajatarkastusasemalla, jos seuraavat edellytykset täyttyvät: a) tarkastussertifikaattiin on merkitty valvontapiste, jossa luonnonmukaisuutta koskevat tarkastukset on määrä tehdä tunnistustarkastuksina ja fyysisinä tarkastuksina, ja kyseisen merkinnän on tehnyt joko lähetyksestä vastaava toimija antaessaan komission täytäntöönpanoasetuksen (EU) 2021/2307 (*) 3 artiklan 1 kohdan mukaisen ennakkoilmoituksen tai rajatarkastusaseman toimivaltainen viranomainen; b) rajatarkastusaseman toimivaltaisten viranomaisten asiakirjatarkastuksina tekemien luonnonmukaisuutta koskevien tarkastusten tulokset ovat tyydyttävät; c) rajatarkastusaseman toimivaltaiset viranomaiset ovat kirjanneet tarkastussertifikaatin kohtaan 26 antamansa luvan siirtää lähetys valvontapisteeseen; d) rajatarkastusaseman toimivaltaiset viranomaiset ovat kirjanneet CHED-asiakirjaan antamansa luvan siirtää lähetys valvontapisteeseen elintarvikkeiden ja rehujen turvallisuutta koskevien tarkastusten taikka kasvien terveystarkastusten tekemiseksi tunnistustarkastuksina ja fyysisinä tarkastuksina; e) ennen kuin lähetys lähtee rajatarkastusasemalta, luonnonmukaisuutta koskevista tarkastuksista vastaava rajatarkastusaseman toimivaltainen viranomainen ilmoittaa luonnonmukaisuutta koskevista tarkastuksista vastaavalle toimivaltaiselle viranomaiselle lähetyksen saapumisesta lähettämällä tarkastussertifikaatin Traces-järjestelmään (Trade Control and Expert System); f) toimija on kuljettanut lähetyksen rajatarkastusasemalta valvontapisteeseen tullivalvonnassa purkamatta tavaroita kuljetuksen aikana; g) toimija on varmistanut, että 1 artiklan 1 kohdan a alakohdan i a alakohdassa tarkoitettujen kasvien, kasvituotteiden ja muiden tavaroiden lähetysten sekä 1 artiklan 1 kohdan a alakohdan ii alakohdassa tarkoitettujen muiden kuin eläinperäisten elintarvikkeiden ja rehujen lähetysten, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla, mukana on valvontapisteeseen tultaessa tarkastussertifikaatin oikeaksi todistettu jäljennös; h) toimija on ilmoittanut tarkastussertifikaatin viitenumeron tulliviranomaisille lähetyksen valvontapisteeseen siirtämistä varten toimitetussa tulli-ilmoituksessa ja pitänyt kyseisen sertifikaatin jäljennöksen tulliviranomaisten käytettävissä asetuksen (EU) N:o 952/2013 163 artiklassa tarkoitetun mukaisesti. 2. Edellä 1 kohdan g alakohdassa tarkoitettua vaatimusta, jonka mukaan lähetyksen mukana on oltava tarkastussertifikaatin oikeaksi todistettu jäljennös, ei sovelleta, jos kyseisen sertifikaatin on myöntänyt Traces-järjestelmässä kolmannen maan valvontaviranomainen tai tarkastuslaitos delegoidun asetuksen (EU) 2021/2306 mukaisesti tai jos sen on lähettänyt Traces-järjestelmään toimija ja rajatarkastusaseman toimivaltaiset viranomaiset ovat tarkastaneet sen vastaavan alkuperäistä tarkastussertifikaattia. (*) Komission täytäntöönpanoasetus (EU) 2021/2307, annettu 21 päivänä lokakuuta 2021, unioniin tuotaviksi tarkoitettujen luonnonmukaisten tuotteiden ja siirtymävaiheen tuotteiden osalta vaadittavia asiakirjoja ja ilmoituksia koskevista säännöistä (EUVL L 461, 27.12.2021, s. 30).”" 5) Muutetaan 3 artikla seuraavasti: a) Korvataan 1 kohdan johdantokappale seuraavasti: ”Toimivaltaiset viranomaiset voivat suorittaa 1 artiklan 1 kohdan a alakohdan ii alakohdassa tarkoitettujen muiden kuin eläinperäisten elintarvikkeiden ja rehujen lähetyksille tunnistustarkastukset ja fyysiset tarkastukset muussa valvontapisteessä kuin rajatarkastusasemalla, jos jompikumpi seuraavista toteutuu:” b) Lisätään 3 ja 4 kohta seuraavasti: ”3. Toimivaltaiset viranomaiset voivat suorittaa 1 artiklan 1 kohdan a alakohdan ii alakohdassa tarkoitettujen muiden kuin eläinperäisten elintarvikkeiden ja rehujen lähetyksille, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla, tunnistustarkastukset ja fyysiset tarkastukset muussa valvontapisteessä kuin rajatarkastusasemalla, jos jommankumman tämän artiklan 1 kohdassa vahvistetun edellytyksen lisäksi a) lähetyksestä vastaava toimija on pyytänyt lähetyksen siirtämistä valvontapisteeseen sekä elintarvikkeiden ja rehujen turvallisuutta koskevien tarkastusten että luonnonmukaisuutta koskevien tarkastusten tekemiseksi tunnistustarkastuksina ja fyysisinä tarkastuksina; b) jos rajatarkastusaseman toimivaltainen viranomainen valitsee lähetyksen sekä elintarvikkeiden ja rehujen turvallisuutta koskevaan tunnistustarkastuksina ja fyysisinä tarkastuksina tehtävään tarkastukseen että tunnistustarkastuksina ja fyysisinä tarkastuksina tehtävään luonnonmukaisuutta koskevaan tarkastukseen, rajatarkastusaseman toimivaltaiset viranomaiset ovat antaneet luvan tai tehneet päätöksen tällaisen siirron osalta kaikkien kyseisten tarkastusten osalta. Kyseiset tarkastukset on tehtävä samassa valvontapisteessä, jonka on oltava nimetty lähetyksen sisältämää tavaraluokkaa varten ja jonka on sijaittava siinä jäsenvaltiossa, jossa lähetys on tarkoitus luovuttaa vapaaseen liikkeeseen. 4. Jos lähetys siirretään valvontapisteeseen 3 kohdan mukaisesti, elintarvikkeiden ja rehujen turvallisuutta koskevista tarkastuksista vastaavien rajatarkastusaseman toimivaltaisten viranomaisten on kirjattava siirto CHED-asiakirjaan ja luonnonmukaisuutta koskevista tarkastuksista vastaavien rajatarkastusaseman toimivaltaisten viranomaisten on kirjattava siirto tarkastussertifikaattiin.” 6) Muutetaan 4 artikla seuraavasti: a) Lisätään 1 kohtaan c alakohta seuraavasti: ”c) edellä a ja b alakohdassa tarkoitetut kasvit, kasvituotteet ja muut tavarat, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla.” b) Lisätään 4 ja 5 kohta seuraavasti: ”4. Muun valvontapisteen kuin rajatarkastusaseman toimivaltaiset viranomaiset voivat tehdä 1 kohdan c alakohdassa tarkoitettujen kasvien, kasvituotteiden ja muiden tavaroiden tunnistustarkastukset ja fyysiset tarkastukset, jos jommankumman 2 kohdassa vahvistetun edellytyksen lisäksi toteutuu seuraava: a) lähetyksestä vastaava toimija on pyytänyt lähetyksen siirtämistä valvontapisteeseen sekä kasvien terveystarkastusten että luonnonmukaisuutta koskevien tarkastusten tekemiseksi tunnistustarkastuksina ja fyysisinä tarkastuksina; b) jos rajatarkastusaseman toimivaltainen viranomainen valitsee lähetyksen sekä tunnistustarkastuksina ja fyysisinä tarkastuksina tehtävään kasvien terveystarkastukseen että tunnistustarkastuksina ja fyysisinä tarkastuksina tehtävään luonnonmukaisuutta koskevaan tarkastukseen, rajatarkastusaseman toimivaltaiset viranomaiset ovat antaneet luvan tällaiseen siirtoon tai tehneet siitä päätöksen kaikkien kyseisten tarkastusten osalta. Kyseiset tarkastukset on tehtävä samassa valvontapisteessä, jonka on oltava nimetty lähetyksen sisältämää tavaraluokkaa varten ja jonka on sijaittava siinä jäsenvaltiossa, jossa lähetys on tarkoitus luovuttaa vapaaseen liikkeeseen. 5. Jos lähetys siirretään valvontapisteeseen 4 kohdan mukaisesti, kasvien terveystarkastuksista vastaavien rajatarkastusaseman toimivaltaisten viranomaisten on kirjattava siirto CHED-asiakirjaan ja luonnonmukaisuutta koskevista tarkastuksista vastaavien rajatarkastusaseman toimivaltaisten viranomaisten on kirjattava siirto tarkastussertifikaattiin.” 7) Lisätään 6 artiklaan 6 kohta seuraavasti: ”6. Kun lähetys siirretään valvontapisteeseen luonnonmukaisuutta koskevien tarkastusten tekemiseksi tunnistustarkastuksina ja fyysisinä tarkastuksina, valvontapisteen toimivaltaisten viranomaisten on a) vahvistettava lähetyksen saapuminen luonnonmukaisuutta koskevista tarkastuksista vastaaville rajatarkastusaseman toimivaltaisille viranomaisille Traces-järjestelmässä; b) kirjattava tarkastussertifikaattiin tunnistustarkastuksina ja fyysisinä tarkastuksina tehtyjen luonnonmukaisuutta koskevien tarkastusten tulokset ja delegoidun asetuksen (EU) 2021/2306 6 artiklan 3 kohdan mukainen lähetystä koskeva päätös.” 8) Korvataan 7 artiklan johdantokappale seuraavasti: ”Edellä 1 artiklan 1 kohdan b alakohdassa tarkoitettujen unioniin tulevien kasvien, kasvituotteiden ja muiden tavaroiden lähetysten asiakirjatarkastukset voi suorittaa jompikumpi seuraavista:” 9) Muutetaan 8 artikla seuraavasti: a) Lisätään 1 kohdan a alakohtaan v alakohta seuraavasti: ”v) tämän asetuksen 4 artiklan 1 kohdan c alakohdassa tarkoitettujen kasvien, kasvituotteiden ja muiden tavaroiden osalta delegoidussa asetuksessa (EU) 2021/2306 tarkoitettu tarkastussertifikaatti.” b) Korvataan 2 kohta seuraavasti: ”2. Jos toimijan on määrä kuljettaa kasvien, kasvituotteiden ja muiden tavaroiden lähetys valvontapisteeseen tunnistustarkastusten ja fyysisten tarkastusten suorittamista varten, sovelletaan 2, 2 a, 4 ja 5 artiklaa.”

6 artikla Delegoidun asetuksen (EU) 2019/2124 muuttaminen Muutetaan delegoitu asetus (EU) 2019/2124 seuraavasti: 1) Lisätään 1 artiklan 1 kohdan a alakohtaan alakohta seuraavasti: ”ii a) edellä i ja ii alakohdassa tarkoitetut kasvit, kasvituotteet ja muut tavarat, joille suoritetaan virallista valvontaa rajatarkastusasemilla Euroopan parlamentin ja neuvoston asetuksen (EU) 2018/848 (*) 45 artiklan 5 kohdan nojalla. (*) Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).”" 2) Korvataan 6 artiklan 3 kohdan johdantokappale seuraavasti: ”Lähetyksestä vastaavan toimijan on varmistettava, että 1 artiklan 1 kohdan a alakohdan i, ii ja ii a alakohdassa tarkoitettujen kasvien, kasvituotteiden ja muiden tavaroiden lähetysten pakkaus tai kuljetusväline on suljettu tai sinetöity sellaisella tavalla, että jatkokuljetuksen määräpaikkana olevaan tilaan kuljettamisen ja siellä varastoinnin aikana”.

7 artikla Voimaantulo ja soveltaminen Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2022.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä lokakuuta 2021. Komission puolesta Puheenjohtaja Ursula VON DER LEYEN

(1) EUVL L 95, 7.4.2017, s. 1.

(2) Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).

(3) Komission delegoitu asetus (EU) 2019/2123, annettu 10 päivänä lokakuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse säännöistä, jotka koskevat sitä, missä tapauksissa ja millä edellytyksin tiettyjä tavaroita koskevia tunnistustarkastuksia ja fyysisiä tarkastuksia voidaan suorittaa valvontapisteissä ja asiakirjatarkastuksia voidaan suorittaa etäällä rajatarkastusasemista (EUVL L 321, 12.12.2019, s. 64).

(4) Euroopan parlamentin ja neuvoston asetus (EU) 2016/2031, annettu 26 päivänä lokakuuta 2016, kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta ja neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta (EUVL L 317, 23.11.2016, s. 4).

(5) Komission delegoitu asetus (EU) 2019/2124, annettu 10 päivänä lokakuuta 2019, Euroopan parlamentin ja neuvoston asetuksen (EU) 2017/625 täydentämisestä kauttakuljetettavien, uudelleenlastattavien ja määräpaikkaan unionin kautta jatkokuljetettavien eläinten ja tavaroiden lähetysten virallista valvontaa koskevien sääntöjen osalta sekä komission asetusten (EY) N:o 798/2008, (EY) N:o 1251/2008, (EY) N:o 119/2009, (EU) N:o 206/2010, (EU) N:o 605/2010, (EU) N:o 142/2011 ja (EU) N:o 28/2012, komission täytäntöönpanoasetuksen (EU) 2016/759 ja komission päätöksen 2007/777/EY muuttamisesta (EUVL L 321, 12.12.2019, s. 73).